Jacqueline Smith

Jacqueline Smith (født 1971) er en norsk organisasjonsleder. Hun ble i 2006 valgt som leder for Norsk Sjømannsforbund, som forbundets første kvinnelige leder og den yngste lederen de har hatt. Hennes mor er amerikansk-vietnamesisk, mens hennes far er norsk. De flyttet til Stavanger da Jacqueline var åtte år, og siden til Asker.

Etter åtte år til sjøs som croupier på Color Lines passasjerskip, de fleste som tillitsvalgt for casinopersonalet om bord, ble Jacqueline Smith i 1998 valgt som varamedlem til Norsk Sjømannsforbunds landsstyre. Kort tid etter ble hun tilbudt stilling som assistent for kontorlederen ved forbundets spesialkontor for cruisebransjen i Miami. Ved neste landsmøte, i 2002, ble Jacqueline Smith valgt til forbundssekretær, én av fem i den valgte ledelsen ved forbundets hovedkontor, før hun i 2006 ble valgt til forbundsleder.

Etter at hun ble tilbudt stillingen som maritim koordinator i ledergruppen for Den Internasjonale Transportarbeiderføderasjonen i London, valgte hun å ikke ta gjenvalg på landsmøtet 2014.Oversikt over den daglige ledelsen i Den Internasjonale Transportarbeiderføderasjonen.

Referanser

 Eksterne lenker 
 Norsk Sjømannsforbund
 Dagbladet. Smith o'hoi

Kategori:Norske fagforeningspersoner
Kategori:Personer fra Stavanger kommune
Kategori:Personer fra Asker kommune
Kategori:Personer fra Wyoming
Kategori:Nordmenn født i USA
Kategori:Nordmenn med opphav fra USA